Franse maatskappy onttrek Oscar-advertensies | Nuus24
Oscar 'het geweet dit is Reeva' – polisieman
Parys – Die Franse skoonheidshuis Clarins het Woensdag gesê hy gaan al sy advertensieveldtogte waarin Oscar Pistorius te sien is, onttrek.Dít volg nadat Pistorius van die moord op sy vriendin, die model Reeva Steenkamp, aangekla is.Die 26-jarige Pistorius is sedert 2011 te sien in advertensies vir die A*Men-parfuum van die Thierry Mugler-handelsnaam, wat deel is van die Clarins-groep."Uit respek en deernis vir die familie wat by die tragede betrek word, het Thierry Mugler Perfumes 'n besluit geneem om al die veldtogte waarin Oscar Pistorius te sien is, te onttrek," het die groep in 'n verklaring gesê.Verskeie advertensieveldtogte, insluitend dié van Nike en Oakley, is onttrek sedert Pistorius verlede week in hegtenis geneem is.Pistorius ontken dat hy Steenkamp op Valentynsdag vermoor het.– Volg Nuus24 op Twitter